Diari Oficial de la Generalitat Valenciana


Sumari del DOGV 4436, del 10-02-2003 (2003/1467)

Informació pública de la proposta de programa per al desenvolupament de l'actuació integrada del sector de sòl urbanitzable SAU Segària de les normes subsidiàries de Benimeli.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4436

Data del DOGV
:   10-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1467


Organisme emissor
:   Colefruse, SA

Tipus de document
:   Anunci

Informació pública de la proposta de programa per al desenvolupament de l'actuació integrada del sector de sòl urbanitzable SAU Segària de les normes subsidiàries de Benimeli. [2003/F1467]
  
Mitjançant aquest edicte s'anuncia l'obertura d'un període d'informació pública de 20 dies, comptador de l'endemà de la publicació en el Diari Oficial de la Generalitat Valenciana, de la documentació pròpia de la proposta de programa per al desenvolupament de l'actuació integrada del sector de sòl urbanitzable SAU Segària de les normes subsidiàries de Benimeli, promogut per la mercantil Colefruse, SA.
  
Aquesta documentació consisteix en la següent:
  
1. Programa d'actuació integrada del sector de sòl urbanizable SAU Segària de les normes subsidiàries de Benimeli.
  
2. Pla parcial amb homologació sectorial de l'àmbit de la unitat d'actuació.
  
3. Projecte d'urbanizació.
  
Aquesta documentació podrà examinar-se durant el període esmentat a la notaria de Susana Moreno Antón, a Gata de Gorgos, carrer de Signes, número 66 (03734), de dilluns a divendres, de 09.00 a 14.00 hores.
  
S'avisa que, dins del termini de 20 dies, comptador des de la publicació del darrer anunci, qualsevol persona podrà comparéixer a la notaria abans esmentada per a obtenir una còpia de l'acta notarial de protocol·lització o sol·licitar que se li exhibisca aquesta, i presentar al·legacions i/o alternatives tècniques si desitgen competir amb l'exposada al públic. També podrà presentar-se a l'ajuntament per a consultar les actuacions derivades de la documentació depositada en aquest i presentar davant seu tant al·legacions com alternatives tècniques, juntament amb proposicions juridicoeconòmiques per a executar qualsevol de les alternatives. Tot això segons el que disposen els articles 46 i 48 de l'esmentada Llei Valenciana 6/1994, de 15 de novembre.
  
Les proposicions juridicoeconòmiques abans esmentades es presentaran en el Registre General de l'ajuntament en plica tancada, dins dels cinc dies hàbils següents a l'acabament del termini abans mencionat, amb la documentació establida en els apartats C) i D) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.